stanford-oval/wikipedia huggingface dataset:
กันดั้มมาร์คทูว์
รูปแบบอื่นๆ > กันดั้มมาร์คทรี

| MSF-007 กันดั้มมาร์คทรี > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 19.5 เมตร (วัดถึงหัว)
น้ำหนัก: 32.1 ตัน (พื้นฐาน) 48.2 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 2022 กิโลวัตต์
อุปกรณ์: บีมเซเบอร์/บีมแคนน่อน บีมไรเฟิล โล่
ด ค ก
โมบิลสูทที่แอนาไฮม์อิเล็กทรอนิกสร้างขึ้นโดยใช้โครงสร้างมูฟเอเบิ้ลเฟรมที่ศึกษามาจากกันดั้มมาร์คทูว์ กันดั้มมาร์คทรีเป็นโมบิลสมรรถนะสูงที่เหนือกว่ามาร์คทูว์ในทุกด้านรวมถึงใช้เกราะกันดาเรี่ยม กันดั้มมาร์คทรีเป็นส่วนหนึ่งของดีไซน์ต้นฉบับ เซต้ากันดั้ม โมบิลสูทวาริเอชั่น ออกแบบโดย คาซุมิ ฟุจิตะ
รูปแบบอื่นๆ > FA-007GIII ฟุลอาเมอร์กันดั้มมาร์คทรี

กันดั้มมาร์คทรีซึ่งติดตั้งเกราะเสริมสมรรถนะ ซึ่งแตกต่างจากเกราะฟุลอาเมอร์ของรุ่นก่อนๆเพราะไม่ได้เน้นด้านการป้องกันมากจนเกินไปและเป็นโครงสร้างแบบมูฟเอเบิ้ลเฟรมจึงมีเครื่องกำเนิดพลังงานและท่อขับดันเสริมติดตั้งไว้ด้วย ทำให้เป็นเกราะที่สมดุลกว่ารุ่นก่อนๆ ฟุลอาเมอร์กันดั้มมาร์คทรีเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระออกแบบโดยคุนิโอะ โอคาวาระ
ดูเพิ่ม

รายชื่อหุ่นยนต์ใน Universal Century
กันแคนน่อน

| RX-77-2 กันแคนน่อน > ข้อมูลทั่วไป |
| --- | --- |
ประเภท: โมบิลสูทปืนใหญ่รุ่นต้นแบบ
ความสูง: 17.5 เมตร
น้ำหนัก: 51 ตัน (พื้นฐาน) 70 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1380 กิโลวัตต์
อุปกรณ์: ปืนวัลแคน 60 มม. ปืนใหญ่ 240 มม. บีมไรเฟิล สเปรย์มิสไซล์ลันเชอร์
คุณสมบัติพิเศษ: ระบบคอร์บล็อก
นักบินสำคัญ: ไค ชิเด็น ฮายาโตะ โคบายาชิ
ด ค ก
RX-77-2 กันแคนน่อน (ญี่ปุ่น: ガンキャノン) (อังกฤษ: Guncannon) เป็นหุ่นยนต์ที่ปรากฏตัวในการ์ตูนญี่ปุ่นอะนิเมะซีรีส์โมบิลสูทกันดั้ม ออกแบบโดยคุนิโอะ โอคาวาระ
กันแคนน่อนเป็นหนึ่งในโมบิลสูทที่พัฒนาในโปรเจกต์Vของสหพันธ์โลกเพื่อใช้ต่อสู้กับโมบิลสูทของอาณาจักรซีอ้อน กันแคนน่อนมีลักษณะคล้ายกับมนุษย์มากกว่า RX-75 กันแทงก์ซึ่งมีลักษณะคล้ายกับยานพาหนะมากกว่า
กันแคนน่อนมีอาวุธหลักเป็นปืนใหญ่ 240 มม.ประทับบนบ่าทั้งสองข้างสำหรับใช้ยิงสนับสนุนในระยะกลาง ที่หัวติดตั้งปืนวัลแคน 60 มม. โครงสร้างของกันแคนน่อนเป็นระบบคอร์บล็อกซึ่งใช้ยานขับไล่ FF-X7 คอร์ไฟเตอร์ เป็นห้องควบคุมและสามารถบินหนีออกมาได้ในยามคับขัน กันแคนน่อนยังเป็นโมบิลสูทรุ่นแรกที่สามารถใช้งานบีมไรเฟิลได้ เนื่องจากบรรทุกกระสุนปืนใหญ่ได้จำกัดและไม่มีอาวุธสำหรับต่อสู้ในระยะประชิดตัวจึงเป็นจุดอ่อน ปืนใหญ่สองกระบอกนี้สามารถติดตั้งสเปรย์มิสไซล์ลันเชอร์แทนได้
มีกันแคนน่อนเพียงหนึ่งเครื่องเท่านั้นที่ไม่ได้ถูกทำลายจากการโจมตีหน่วยรบของซีอ้อนที่ไซด์ 7 ภายใต้การบัญชาการของชาร์ อัซนาเบิ้ล ซึ่งกันแคนน่อนเครื่องนี้ได้ประจำการกับยานชั้นเปกาซัส ไวต์เบส โดยมีพลเรือน ไค ชิเด็น เป็นนักบิน ในฉบับหนังตัดต่อใหม่ ยานไวต์เบสยังได้กันแคนน่อนเครื่องที่สองเข้าประจำการแทนกันแทงก์โดยมี ฮายาโตะ โคบายาชิ เป็นนักบิน กันแคนน่อนเป็นโมบิลสูทเพียงรุ่นเดียวจากโปรเจกต์Vที่ได้เข้าสู่การผลิตจำนวนจำกัด
กันแคนน่อนนับเป็นหุ่นยนต์ที่มีอิทธิพลต่อการ์ตูนญี่ปุ่นค่อนข้างสูง อะนิเมะแนวหุ่นยนต์หลายเรื่องในเวลาต่อมาจะมีหุ่นยนต์ซึ่งมีลักษณะคล้ายกับกันแคนน่อน เช่น ดรากูนาร์ 2 ในเมทัลอาเมอร์ดรากูนาร์ แดนคอฟ ในเอสพีทีเลซเนอร์ และ ชวาลซ์ ในเกมซุปเปอร์โรบ็อตไทเซ็น ออริจินัลเจเนเรชัน
รูปแบบอื่นๆ > RX-77-1A กันแคนน่อน A

รูปแบบดั้งเดิมของกันแคนน่อน มีเกราะที่หนาทำให้การขับเคลื่อนต่ำกว่าที่ควร ซึ่งปัญหานี้ได้รับการแก้ไขเมื่อปรับรูปแบบเป็นกันแคนน่อน กันแคนน่อน Aเป็นส่วนหนึ่งของดีไซน์ต้นฉบับโมบิลสูทคอลลเคชั่นของคุนิโอะ โอคาวาระ ออกแบบโดยคุนิโอะ โอคาวาระ
รูปแบบอื่นๆ > RX-77D กันแคนน่อนรุ่นผลิตจำนวนมาก

| RX-77D กันแคนน่อนรุ่นผลิตจำนวนมาก > ข้อมูลทั่วไป |
| --- | --- |
ประเภท: โมบิลสูทปืนใหญ่รุ่นผลิตจำนวนมาก
ความสูง: 18.1 เมตร
น้ำหนัก: 51 ตัน (พื้นฐาน) 70.2 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1410 กิโลวัตต์
อุปกรณ์: ปืนวัลแคน 60 มม. ปืนใหญ่ 240 มม. ปืนกล 90 มม.
นักบินสำคัญ: มาสเตอร์ พี เรเยอร์ เลออง หลีเฟย แม็กซิมิเลียน เบเกอร์
ด ค ก
กันแคนน่อนที่ปรับโครงสร้างโดยปรับระบบคอร์บล็อกออกไปและใช้เกราะโลหะผสมไททาเนี่ยมกับเซรามิคแทนลูน่าไททาเนี่ยม ปืนใหญ่แฝดซึ่งเป็นอาวุธหลักถูกลดขนาดลงมาเหลือ 200 มม. กันแคนน่อนรุ่นผลิตจำนวนมากมีท่อขับดันมากกว่าของรุ่นต้นแบบจึงมีความคล่องตัวสูงกว่า แต่ในภายหลังกลับไม่มีการผลิตจำนวนมากตามที่วางแผนไว้ กันแคนน่อนรุ่นผลิตจำนวนมากปรากฏตัวครั้งแรกในโอวีเอกันดั้ม 0080 ออกแบบโดยยูทากะ อิซุบุจิ
รูปแบบอื่นๆ > RX-77-3 กันแคนน่อนรุ่นติดตั้งอาวุธหนัก

กันแคนน่อนที่เน้นการใช้งานแบบเดี่ยวแทนการเป็นหน่วยสนับสนุนโดยปรับปรุงเกราะและอาวุธที่ติดตั้งให้ดีขึ้น กันแคนน่อนรุ่นติดตั้งอาวุธหนักเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
รูปแบบอื่นๆ > RX-77-4 กันแคนน่อนทูว์

กันแคนน่อนที่ใช้บีมแคนน่อนติดเซ็นเซอร์เล็งเป้าแทนปืนใหญ่แฝด เนื่องจากไม่ต้องแบกน้ำหนักของกระสุนปืนใหญ่ กันแคนน่อนทูว์จึงมีความคล่องตัวสูงกว่ารุ่นก่อนหน้านี้มาก กันแคนน่อนทูว์เป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
ดูเพิ่ม

รายชื่อหุ่นยนต์ใน Universal Century
กันดั้มบิลด์ไฟท์เตอร์สไทร

แม่แบบ:กล่องข้อมูลการ์ตูน/อะนิเมะมังงะ
| --- | --- |
กันดั้มบิลด์ไฟท์เตอร์ไทร

ガンダムビルドファイターズトライ
ชื่อภาษาอังกฤษ: Gundam Build Fighters TRY
แนว: แอคชั่น, หุ่นยนต์, ตลก
อนิเมะ
Gundam Build Fighters Try: Island Wars
กำกับโดย: วาทะดะ ชินยะ
เขียนบทโดย: คุโรดะ โยสึเกะ
สตูดิโอ: ซันไรส์
กันดั้มบิลด์ไฟท์เตอร์ไทร (Gundam Build Fighters TRY ) เป็นผลงานซีรีส์ กันดั้ม ลำดับที่ 15 ของบริษัท ซันไรส์ และเป็นภาคต่อโดยตรงของกันดั้มบิลด์ไฟท์เตอร์เริ่มออกอากาศครั้งแรกในประเทศญี่ปุ่น ตั้งแต่ 8 ตุลาคม 2557 ถึงวันที่ 1 เมษายน 2558 รวมทั้งสิ้น 25 ตอน
ตอนพิเศษ กันดั้มบิลด์ไฟท์เตอร์ไทร: Island Wars (Gundam Build Fighters Try: Island Wars) มีกำหนดฉายในวันที่  21 สิงหาคม 2559
เรื่องย่อ

ในซีซั่นที่สอง 7 ปีหลังจากเหตุการณ์ในภาคแรก บ.ยาจิม่าเทรดดิ้ง ได้เทคโอเวอร์ PPSE ทำให้ได้สิทธิ์ต่างๆเกี่ยวกับการจัดแข่งกันพลาแบทเทิลมาและได้เปลี่ยนแปลงกฎกติกาต่างๆหลายอย่าง และยังทำให้ความนิยมในการแข่งขันนี้เพิ่มขึ้นเป็นอย่างมาก
แต่ว่าที่ชมรมกันพลาแบทเทิลของโรงเรียน เซย์โฮ ของ อิโอริ เซย์ แชมป์การแข่งขันในครั้งที่ 7 กลับตกอยู่ในภาวะวิกฤต เมื่อเหลือสมาชิกเป็นเด็กมัธยมต้นเพียงคนเดียวคือ ประธานชมรม โฮชิโนะ ฟุมินะ ซึ่งในสถานการณ์นี้ไม่ทีทางที่ชมรมจะสามารถเตรียมตัวเข้าแข่งขันทั้งในระดับมัธยมต้นและมัธยมปลายได้
ทว่า ฟุมินะ ได้พบกับนักเรียนใหม่ผู้ชำนาญศิลปะการต่อสู้ คามิคิ เซไค ที่กำลังเดินทางฝึกวิชาร่วมกับอาจารย์ของเขา พร้อมด้วยกันพลาบิลด์เดอร์ โคซากะ ยูมะ พวกเขาทั้ง 3 คนได้รวมทีมกันในชื่อ "Try Fighters" เพื่อที่จะเข้าชิงชัยในการต่อสู้ครั้งใหม่นี้
รายชื่อกันพลาที่ปรากฏในเรื่อง

บทความหลัก: รายชื่อหุ่นยนต์ในกันดั้มซีรีส์ § กันดั้มบิลด์ไฟท์เตอร์
รายชื่อตอน

| #  | ชื่อตอน  | วันที่ฉาย  |
| --- | --- | --- |
| 1 | "เด็กชายผู้เรียกพายุ"   (風を呼ぶ少年)  | 8 ตุลาคม 2557 |
| 2 | "รวมทีม ไทรไฟตเตอร์!!"   (結成！トライ・ファイターズ)  | 15 ตุลาคม 2557 |
| 3 | "นามนั้นคือเกี๊ยนโกะ"   (その名はギャン子)  | 22 ตุลาคม 2557 |
| 4 | "G-Muse"   (Gミューズ)  | 29 ตุลาคม 2557 |
| 5 | "ความฝันกับการท้าทายในหัวใจ"   (憧れと挑戦を胸に)  | 5 พฤศจิกายน 2557 |
| 6 | "จ้าวแห่งสมรภูมิ"   (戦場の支配者)  | 12 พฤศจิกายน 2557 |
| 7 | "ชิม่อนประกอบดิบ"   (素組みのシモン)  | 19 พฤศจิกายน 2557 |
| 8 | "สาบานกับโล่ใบนี้"   (この盾に誓って)  | 26 พฤศจิกายน 2557 |
| 9 | "การเผชิญหน้าที่โซโลม่อน"   (決戦のソロモン)  | 3 ธันวาคม 2557 |
| 10 | "กัน☆โคเระ"   (ガン☆コレ)  | 10 ธันวาคม 2557 |
| 11 | "เนลเซนแล๊ป"   (ニールセン・ラボ)  | 17 ธันวาคม 2557 |
| 12 | "ทะยานสู่อนาคต"   (未来へ羽ばたくために)  | 24 ธันวาคม 2557 |
| 13 | "Beyond the Knuckle"   (ビヨンド・ザ・ナックル)  | 7 มกราคม 2558 |
| 14 | "คู่แข่งผู้คู่ควร"   (好敵手たち)  | 14 มกราคม 2558 |
| 15 | "กำเนิดใหม่!! ไทรไฟตเตอร์!!"   (新生！トライ・ファイターズ)  | 21 มกราคม 2558 |
| 16 | "เชีย ผู้งดงาม"   (華麗なるシア)  | 28 มกราคม 2558 |
| 17 | "กับดักปราสาทผีสิง"   (亡霊城の罠)  | 4 กุมภาพันธ์ 2558 |
| 18 | "Snibal-Drago-Gira"   (スナイバル・ドラゴ・ギラ)  | 11 กุมภาพันธ์ 2558 |
| 19 | "เจอกันอีกครั้งดั่งโชคชะตา"   (運命の再会)  | 18 กุมภาพันธ์ 2558 |
| 20 | "ใจที่ไม่มีวันสลาย"   (折れない心)  | 25 กุมภาพันธ์ 2558 |
| 21 | "ปีกสีคราม"   (蒼き翼)  | 4 มีนาคม 2558 |
| 22 | "ทำตามหัวใจ"   (心のままに)  | 11 มีนาคม 2558 |
| 23 | "Build Fighter"   (ビルド・ファイター)  | 18 มีนาคม 2558 |
| 24 | "Final Burst"   (ファイナル・バースト)  | 25 มีนาคม 2558 |
| 25 | "กันพลาของพวกเรา"   (僕たちのガンプラ)  | 1 เมษายน 2558 |
เพลงประกอบ

"Cerulean" (ญี่ปุ่น: セルリアン) ขับร้องโดย BACK-ON
"Just Fly Away" ขับร้องโดย Edge of Life
"Amazing World" ขับร้องโดย SCREEN Mode
"Mayonoma Compass wa Iranai" (ญี่ปุ่น: 迷々コンパスはいらない) ขับร้องโดย StylipS
แหล่งข้อมูลอื่น

Official site (ญี่ปุ่น)
Official site at TV Tokyo (ญี่ปุ่น)
Official site[ลิงก์เสีย] (อังกฤษ)
Official Bandai Hobby site (ญี่ปุ่น)
Gundam Build Fighters ที่เอกซ์ (ทวิตเตอร์) (ญี่ปุ่น)
Gundam Build Fighters (อนิเมะ) ที่เครือข่ายข่าวอนิเมะ
| ด ค กกันดั้ม โดย โยะชิยุกิ โทะมิโนะ |
| --- | --- |
ซีรีส์ที่ใช้ระบบปฏิทิน U.C.: โมบิลสูทกันดั้ม • เซต้ากันดั้ม • กันดั้มดับเบิ้ลเซต้า • ชาร์ เคาน์เตอร์ แอทแทค • กันดั้มเซนติเนล • กันดั้ม 0080 : วอร์อินเดอะพอกเก็ต • กันดั้ม F91 • กันดั้ม 0083 : สตาร์ดัสต์เมโมรี่ • โมบิลสูทวิกทอรี่กันดั้ม • กันดั้ม 08th • จีเซเวอร์ • กันดั้มเอ็มเอสอิกลู • กันดั้มยูนิคอร์น
ซีรีส์ที่ไม่ได้ใช้ระบบปฏิทิน U.C.: จีกันดั้ม • กันดั้มวิง • กันดั้มเอ็กซ์ • กันดั้มวิง - เอนด์เลส วอลซ์ • เทิร์นเอกันดั้ม • กันดั้มซี้ด • กันดั้มซี้ดเดสทินี  • กันดั้มซี้ด C.E.73 สตาร์เกเซอร์ • กันดั้ม 00 • กันพลาบิลเดอร์ • กันดั้ม 00 อเวคเคนนิง • กันดั้มเอจ • กันดั้มบิลด์ไฟท์เตอร์
กากน้ำตาล

กากน้ำตาลดำ
กากน้ำตาล (อังกฤษ: molasses, /məˈlæsɪz, moʊ-/, "โมลาส" หรือ black treacle) มีรากศัพท์มาจากคำว่า “melaço” ในภาษาโปรตุเกส กากน้ำตาลเป็นของเหลวลักษณะเหนียวข้นสีน้ำตาลดำ ที่เป็นผลพลอยจากการผลิตน้ำตาลทราย ซึ่งไม่สามารถจะตกผลึกน้ำตาลได้อีก เป็นเนื้อของสิ่งที่ไม่ใช่น้ำตาลที่ละลายปนอยู่ในน้ำอ้อย ซึ่งประกอบด้วยน้ำตาลซูโครส น้ำตาลอินเวิร์ต (invert sugar) และสารเคมี เช่น ปูนขาว ที่ใช้ในการตกตะกอนให้น้ำอ้อยใส กากน้ำตาลมีระดับพลังงานระดับต่ำถึงปานกลางขึ้นอยู่กับปริมาณของน้ำที่มีอยู่ในกากน้ำตาล มีโพแทสเซียม และมีปริมาณน้ำในระดับสูง ทำให้เกิดเชื้อราได้ง่าย กากน้ำตาลแบ่งได้หลายชนิด
ชนิดของกากน้ำตาล

กากน้ำตาลจากอ้อย : เกิดจากกรรมวิธีการผลิตน้ำตาลทรายจากอ้อยโดยเริ่มจากการนำอ้อยเข้าหีบได้น้ำอ้อย กรองเอากากออกจากน้ำอ้อยแล้วเคี่ยวน้ำอ้อยจนได้ผลึกของน้ำตาลทรายตกตะกอนออกมา แยกผลึกน้ำตาลทรายด้วยหม้อปั่น ผลพลอยได้จะมี ขี้ตะกอน กากอ้อย และ กากน้ำตาล
กากน้ำตาลจากหัวบีท : เป็นผลพลอยได้จากการผลิตน้ำตาลจากหัวบีท
กากน้ำตาลจากส้ม : น้ำตาลที่ได้จากส้มมีกลิ่นและรสต่างจากกากน้ำตาลอ้อย
กากน้ำตาลจากข้าวโพด : กากน้ำตาลจากข้าวโพด มีน้ำตาลมากกว่า 48 เปอร์เซ็นต์ หวานและหอมกว่าน้ำตาลอ้อย
กากน้ำตาลจากไม้ : เป็นผลพลอยได้จากอุตสาหกรรมกระดาษ
ประโยชน์และส่วนประกอบของกากน้ำตาล

ประโยชน์ของกากน้ำตาลสามารถใช้ได้ในหลายอุตสหกรรมเช่น ใช้ทำปุ๋ย ใช้เลี้ยงสัตว์ใช้ผลิตแอลกอฮอล์ ใช้ในอุตสาหกรรมยีสต์ ใช้ทำผงชูรส และใช้ทำกรดน้ำส้ม แต่ส่วนใหญ่จะใช้ผลิตแอลกอฮอล์ และใช้เป็นอาหารสัตว์ สำหรับในประเทศไทยส่วนใหญ่จะใช้ในอุตสาหกรรมการผลิตแอลกอฮอล์สำหรับการผลิตสุรา และการผลิตเอทานอล เพื่อใช้เป็นส่วนผสมในการผลิตแก๊สโซฮอล์ นอกจากนี้ ยังใช้ในอุตสาหกรรมการผลิตผงชูรส อุตสาหกรรมการผลิตอาหารสัตว์ อุตสาหกรรมการผลิตยีสต์ ตลอดจนการนำกากน้ำตาลไปประยุกต์ใช้ในอุตสาหกรรมรายย่อยต่าง ๆ เช่น นำกากน้ำตาลไปใช้หมักทำปุ๋ยน้ำ ใช้ทำน้ำสกัดชีวภาพ ใช้เพาะเลี้ยงเชื้อจุลินทรีย์ เพื่อใช้ในฟาร์มกุ้ง ตลอดจนใช้ในการบำบัดน้ำทิ้ง
เหล้ารัม: เป็นสุรากลั่นที่ผลิตจากวัตถุดิบจำพวกน้ำอ้อย น้ำเชื่อมของน้ำผลไม้และกากน้ำตาล
เหล้ายิน: หรือ "ไดร์ยิน" โดยการนำกากน้ำตาลที่ทำให้บริสุทธิ์ไปหมักและกลั่น
น้ำส้มสายชู: ได้จากการหมักกากน้ำตาล
ซีอิ๊วดำ: ทำจากซีอิ๊วขาวผสมกับกากน้ำตาล แล้วนำไปต้มจนได้ความเข้มข้นพอเหมาะ สามารถนำไปใช้สำหรับปรุงอาหาร
อาหารสัตว์: กากน้ำตาลใช้เป็นอาหารสำหรับสัตว์เคี้ยวเอื้องเช่น วัว ควาย แพะ เพราะกากน้ำตาลจะช่วยเพิ่มรสชาติแก่อาหารสัตว์แล้วยังช่วยกระตุ้นการทำงานของบัคเตรีในกระเพาะซึ่งจะช่วยย่อยอาหารหยาบ เช่น ยอดอ้อย ฟางข้าว การใช้กากน้ำตาลเลี้ยงสัตว์ส่วนใหญ่ใช้เพื่อเพิ่มความน่ากิน ลดฝุ่นและเพื่อยึดเม็ดอาหารให้แน่นขึ้น หรือใช้เป็นพาหะสำหรับยา
แอลกอฮอล์: โดยนำเอากากน้ำตาลมาทำให้เจือจางด้วยน้ำแล้วหมักโดยอาศัยเชื้อยีสต์เปลี่ยนน้ำตาลไปเป็นแอลกอฮอล์ จากนั้นก็นำมากลั่นแยกแอลกอฮอล์ออกซึ่งจะได้แอลกอฮอล์ที่มีความบริสุทธ์ประมาณ 95% ปริมาณแอลกอฮอล์ที่ได้แตกต่างกันไปตามคุณภาพของกากน้ำตาล ตลอดจนกรรมวิธีการผลิตแอลกอฮอล์ของโรงงานนั้น โดยกากน้ำตาลหนัก 1 ตันจะให้แอลกอฮอล์ประมาณ 238-340 ลิตร
ผลิตไฟฟ้า: โดยการย่อยสลายสารอินทรีย์จากกากน้ำตาลในบ่อหมักจะได้ก๊าซชีวภาพออกมา ซึ่งประกอบด้วยก๊าซหลัก ได้แก่ แก๊สมีเทน 65% เป็นก๊าซติดไฟ ให้ความร้อน 9,000  กิโลแคลอรีต่อลูกบาศก์เมตร ร่วมกับคาร์บอนไดออกไซด์ 35% และก๊าซอื่น ๆ เช่น ก๊าซไข่เน่า ก๊าซไนโตรเจน และความชื้น
ส่วนประกอบของกากน้ำตาล
| --- | --- |
ส่วนประกอบ: เปอร์เซ็นต์ %
น้ำตาลที่ใช้หมักเชื้อ: 50.1
ซูโครส: 36.66
น้ำ: 20.65
เถ้าซัลเฟต: 15
น้ำตาลรีดิวซ์: 13
โพแทสเซียม K2O: 4.19
ยางและแป้ง: 3.43
แคลเซียม CaO: 1.35
แมกนีเซียม MgO: 1.12
ไนโตรเจน: 0.95
ซิลิกาในรูป SiO2: 0.46
ขี้ผึ้ง: 0.38
ฟอสเฟต P2O5: 0.12
กาชาดฮ่องกง
แหล่งข้อมูลอื่น

เว็บไซต์อย่างเป็นทางการ (ในภาษาจีนและอังกฤษ)
การกดภูมิคุ้มกัน

| Immunosuppression |
| --- | --- |
การแทรกแซง
Micrograph showing an opportunistic infection due to immunosuppression - large (blue) cell below-center-left infected with a polyomavirus. Urine cytology specimen.
MeSH: D007165
การกดภูมิคุ้มกัน (อังกฤษ: immunosuppression) คือการที่มีการลดการกระตุ้นของระบบภูมิคุ้มกัน หรือลดประสิทธิภาพของระบบภูมิคุ้มกัน
ในบางกรณีแพทย์อาจตั้งใจให้การรักษาด้วยการกดภูมิคุ้มกัน เพื่อป้องกันไม่ให้ร่างกายของผู้ป่วยสร้างปฏิกิริยาปฏิเสธอวัยวะปลูกถ่าย เพื่อรักษาภาวะสเต็มเซลล์ใหม่ต้านร่างกายผู้ป่วย หรือเพื่อรักษาโรคภูมิต้านตนเอง เช่น ลูปัส ข้ออักเสบรูมาตอยด์ กลุ่มอาการโจเกรน หรือโรคโครห์น การรักษาด้วยการกดภูมิคุ้มกันเหล่านี้มักทำโดยใช้ยากดภูมิคุ้มกันเป็นส่วนใหญ่ วิธีอื่นเช่น การผ่าตัด (ผ่าตัดเอาม้ามออก) การกรองพลาสมา หรือการฉายรังสี เป็นต้น
กาด (ผู้เผยพระวจนะ)

ผู้เผยพระวจนะหรือผู้ทำนายที่ถูกกล่าวถึงในคัมภีร์ฮีบรู
กาด (อังกฤษ: Gad; ฮีบรู: גָּד‎, ใหม่: Gad, ไทบีเรียน: Gāḏ, "โชค", /ɡæd/) เป็นผู้เผยพระวจนะหรือผู้ทำนายที่ถูกกล่าวถึงในคัมภีร์ฮีบรูและงานเขียนของโยเซพุสนักประวัติศาสตร์ชาวยิว กาดเป็นหนึ่งในผู้เผยพระวจนะส่วนพระองค์ของกษัตริย์ดาวิดแห่งอิสราเอล และตามทาลมุดเชื่อว่าบางงานเขียนของกาดได้รวมอยู่ในหนังสือซามูเอล กาดถูกกล่าวถึงครั้งแรกใน 1 ซามูเอล 22:5 โดยเป็นผู้บอกกับดาวิดให้กลับจากการลี้ภัยในโมอับมายังป่าเฮเรทในแผ่นดินยูดาห์
การอ้างถึงกาดในลำดับถัดไปในคัมภีร์ฮีบรูคือ 2 ซามูเอล 24:11–13 (1 พงศาวดาร 21:9–13) หลังจากดาวิดสารภาพบาปของพระองค์ที่สำรวจสำมะโนประชากรของอิสราเอลและยูดาห์ พระเจ้าทรงส่งกาดมาหาดาวิดและทูลเสนอทางเลือกในการถูกลงโทษ 3 อย่าง
กาดถูกกล่าวถึงเป็นครั้งสุดท้ายในหนังสือซามูเอลใน 2 ซามูเอล 24:18 เมื่อกาดมาเข้าเฝ้าดาวิดและทูลพระองค์ให้สร้างแท่นบูชาถวายพระเจ้า หลังจากพระเจ้าทรงหยุดโรคระบาดที่ดาวิดเลือกเป็นการถูกลงโทษ สถานที่กาดระบุให้เป็นที่ตั้งแท่นบูชาคือ "บนลานนวดข้าวของอาราวนาห์คนเยบุส"
1 พงศาวดาร 21:18-19 เล่าถึงการที่กาดได้พบกับทูตของพระยาห์เวห์
หลุมศพที่เชื่อว่าเป็นของกาดตั้งอยู่ที่ Halhul
พงศาวดารของกาดผู้เผยทำนาย

บันทึกหรือพงศาวดารของกาดผู้ทำนายถูกกล่าวถึงใน 1 พงศาวดาร 29:29 และโดยทั่วไปถือว่าเป็นคัมภีร์ที่สูญหาย
กัปตันมาร์เวล (ดีซีคอมิกส์)

สำหรับตัวละครมาร์เวลที่ชื่อเหมือนกัน ดูที่ กัปตันมาร์เวล (มาร์เวลคอมิกส์)
| กัปตันมาร์เวล / ชาแซม |
| --- | --- |
วาดโดย อเล็กซ์ รอสส์
ข้อมูลการจัดพิมพ์
ผู้จัดพิมพ์: ฟาวเซ็ทคอมิกส์ (1939–1953) ดีซีคอมิกส์ (1972–ปัจจุบัน)
ปรากฏตัวครั้งแรก: วิซ คอมิกส์ #2 (ก.พ. 1940)
สร้างสรรค์โดย: ซี. ซี. เบ็ค บิล ปาร์คเกอร์
ข้อมูลในเรื่อง
ชื่อจริง: วิลเลี่ยม โจเซฟ "บิลลี่" แบทสัน
นามแฝง: กัปตันธันเดอร์, มาร์เวล, แบล็ค บิลลี, หน้ากากซูเปอร์แมน, ชาแซม, กัปตันชาแซม
สังกัดทีม: ครอบครัวมาร์เวล Squadron of Justice จัสติสลีก Justice Society of America
พลพรรค: แมรี มาร์เวล กัปตันมาร์เวล จูเนียร์ นายทอว์คกี้ ทอว์คนี่
ความสามารถ: จาก เวทมนตร์: สติปัญญาแห่งโซโลมอน :  สติปัญญาขั้นสูง  ความรู้และความคิดของพระเจ้า  ความแข็งแรงของเฮอร์คิวลิส :  ความแข็งแรงเหนือมนุษย์  ความทรหดของแอตลาส :  ความทรหดเหนือมนุษย์  เกือบคงกระพัน  อำนาจแห่งซุส :  ควบคุมเวทย์สายฟ้า  เกือบอมตะ  ร่ายเวทมนตร์  ความกล้าหาญของอคิลลีส : ความตั้งใจที่ไม่อาจทำลายล้างได้  ความเร็วของเมอร์คิวรี่ : ความเร็วเหนือมนุษย์ 
กัปตันมาร์เวล (อังกฤษ: Captain Marvel) หรือ ชาแซม (อังกฤษ: Shazam) เขาเป็นซูเปอร์ฮีโรสัญชาติอเมริกัน ของฟาวเซ็ทคอมิกส์ แต่ปัจจุบันเป็นของดีซีคอมิกส์ ปรากฏตัวครั้งแรกในวิซ คอมิกส์ #2 (ก.พ. 1940) ถูกสร้างขึ้นโดยซี. ซี. เบ็ค, บิล ปาร์คเกอร์ โดยเขาคือบิลลี่ แบทสันเด็กชายจอมเวทย์ที่เพียงพูดคำว่า"ชาแซม!" จะทำให้เขามีความสามารถพิเศษ คือมีร่างกายแข็งแรง, ทรงพลัง ,บินได้, ใช้พลังเวทมนตร์ได้, ควบคุมสายฟ้าได้
และเนื่องจากความสำเร็จทางด้านยอดขายหนังสือของตัวละครซูเปอร์ฮีโร่ที่ได้รับความนิยมมากที่สุดของปี 1940 อย่างซูเปอร์แมน ฟาวเซ็ทจึงได้ขยายแฟรนไชส์ตัวละคร "มาร์เวล" อื่นๆ โดยใช้ชื่อว่ามาร์เวล แฟมิลี่ มีตัวละคร เช่น แมรี่ มาร์เวล และกัปตันมาร์เวลจูเนียร์ ที่สามารถควบคุมพลังเช่นเดียวกับบิลลี่ได้เช่นกัน กัปตันมาร์เวลยังเป็นหนังสือการ์ตูนฮีโร่ที่ถูกดัดแปลงเป็นภาพยนตร์ ในปี 1941 โดยรีพับลิค พิคเจอร์ส ในชื่อ Adventures of Captain Marvel
ฟาวเซ็ทได้ประกาศหยุดตีพิมพ์กัปตันมาร์เวลในปี 1953 เนื่องจากเกิดคดีละเมิดลิขสิทธิ์กับดีซีคอมิกส์ ซึ่งกล่าวหาว่ากัปตันมาร์เวลมีต้นแบบมาจากซูเปอร์แมน ในปี 1972 ดีซีได้รับอนุญาตให้นำมาร์เวลแฟมิลี่จากฟาวเซ็ท กลับมาตีพิมพ์อีกครั้ง โดยปี 1991 ดีซีได้รับสิทธิเหนือตัวละครทั้งหมดและได้นำกัปตันมาร์เวลและมาร์เวล แฟมิลี่เข้าสู่จักรวาลดีซี และเนื่องจากความขัดแย้งกับชื่อตัวละครอีกตัวที่ชื่อว่า"กัปตันมาร์เวล"ซึ่งเป็นตัวละครของมาร์เวลคอมิกส์ ดีซีจึงใช้เครื่องหมายการค้า "ชาแซม!" ในการโฆษณา ทำให้หลายคนเข้าใจว่าคำนี้เป็นชื่อของตัวละคร จนเมื่อปี 2011 ดีซีจึงเปลี่ยนชื่อตัวละครนี้เป็น "ชาแซม" อย่างเป็นทางการ
นอกจากนี้ตั้งแต่ปี 1972 ตัวละครนี้นำมาทำเป็นละครทางโทรทัศน์ 2 เรื่องในเวลาเดียวกัน เป็นแอนิเมชั่นและเป็นฉบับคนแสดง อย่างละ 1 เรื่องโดยฟิล์มเมชั่น และต่อมาวอร์เนอร์บราเธอร์สได้นำตัวละครนี้มาสร้างเป็นภาพยนตร์ชื่อชาแซม!ที่จะออกฉายในปี 2019 เป็นส่วนหนึ่งของจักรวาลภาพยนตร์ดีซี กัปตันมาร์เวลถูกจัดอันดับให้เป็นตัวละครที่ยิ่งใหญ่ที่สุดอันดับที่ 55 ของตัวละครทั้งหมด จัดอันดับโดยนิตยสารวิซาร์ด แม็กกาซีน magazine. IGN ยังจัดอันดับกัปตันมาร์เวลเป็นซูเปอร์ฮีโรในหนังสือการ์ตูนอันดับที่ 50 ที่ยิ่งใหญ่ที่สุดของทั้งหมด อูโก้ เน็ตเวิร์กได้จัดให้เขาเป็นซูเปอร์ฮีโร่แห่งความสนุกสนาน เขากล่าวว่า" ในที่สุดเขา ชาแซมได้เทียบเท่าซูเปอร์แมนในเรื่องของความบ้า,ความฉลาดและสนุกสนาน"
ประวัติการตีพิมพ์ > การพัฒนา และ แรงบันดาลใจ

หลังจากความสำเร็จของซูเปอร์ฮีโร่ตัวละครใหม่อย่างซูเปอร์แมนและแบทแมนจากสำนักพิมพ์เนชั่นแนลคอมิกส์ สำนักพิมพ์ฟาวเซ็ทเริ่มสร้างหนังสือการ์ตูนของตัวเองในปีค.ศ.1939 (พ.ศ. 2482) และได้นักเขียนบิล ปาร์คเกอร์สร้างตัวละครฮีโร่หลายตัวในการ์ตูนชื่อแฟลช คอมิกส์ และยังได้เขียน ไอบิซ เดอะ อินวิซิเบิล, สปาย สแมชเชอร์, โกลเด้น แอร์โร่ว์, แลนซ์ โอ'เคซี่, สคูป สมิทและ แดน แดร์ นอกจากนี้ปาร์คเกอร์ยังเขียนเรื่องราวเกี่ยวกับทีมฮีโร่ 6 ซึ่งได้รับพลังพิเศษจากบุคคลในตำนานโบราณ
กรรมการบริหารของการ์ตูนฟาวเซ็ท ราลฟ์ เดกฮ์ตัดสินใจจะรวมฮีโร่ทั้งหกให้กลายเป็นคนเดียว ปาร์คเกอร์ก็ตกลง โดยการสร้างตัวละครที่ชื่อว่า"กัปตันธันเดอร์" นักวาด ชาร์ลส คลาเร็นซ์ "ซี. ซี." เบ็คได้รับหน้าที่ออกแบบและตีความเรื่องราวของปาร์คเกอร์ออกมาเป็นการ์ตูน และการ์ตูนในรูปแบบนี้จึงกลายมาเป็นเครื่องหมายการค้าของเขา  "เมื่อบิล ปาร์คเกอร์และผมไปทำงานให้กับฟาวเซ็ทคอมิกส์ครั้งแรกในปลายปี 1939 เราทั้งสองเห็นถึงการเขียนบทและวาดหนังสือการ์ตูนซูเปอร์ฮีโร่ที่ไม่ดี" เบ็คบอกทีมงาน "เราจึงตัดสินใจที่จะให้ผู้อ่านได้อ่านหนังสือการ์ตูนที่แท้จริง วาดในลักษณะการ์ตูน และเล่าเรื่องจินตนาการ ไม่ให้เหมือนกับนิตยสารน้ำเน่า แต่จะเล่าเรื่องในแบบตำนานปรัมปราและตำนานคลาสสิก"
หนังสือการ์ตูนฉบับแรกซึ่งได้ตีพิมพ์คือ แฟลช คอมิกส์เล่มที่1 และ ทริล คอมิกส์ เล่มที่1ในช่วงฤดูใบไม้ร่วงในปี 1939 สร้างขึ้นเพื่อการโฆษณาและการค้าหลังจากการพิมพ์ อย่างไรก็ตามฟาวเซ็ทพบว่าไม่สามารถใช้ชื่อ "กัปตันธันเดอร์" "แฟลช คอมิกส์" หรือ "ทริล คอมิกส์" ได้เนื่องจากทั้งสามชื่อถูกใช้ไปแล้ว ดังนั้นหนังสือจึงถูกเปลี่ยนชื่อเป็นวิซ คอมิกส์ และนักวาด ฟาวเซ็ท พีท คอสแทนซ่าได้แนะนำให้เปลี่ยนชื่อกัปตันธันเดอร์เป็น"กัปตันมาร์เวลลัส" ซึ่งบรรณาธิการได้เปลี่ยนชื่ออีกรอบเป็น"กัปตันมาร์เวล"เพื่อให้สั้นลง และได้เปลี่ยนชื่อตัวละครในกล่องคำพูดของหนังสือการ์ตูนเป็น "กัปตันมาร์เวล"
ประวัติการตีพิมพ์ > การพัฒนา และ แรงบันดาลใจ > แรงบันดาลใจ

แรงบันดาลใจของกัปตันมาร์เวลมาจากหลายอย่าง ลักษณะของตัวละครนี้ได้รับการออกแบบมาจากเฟร็ด แม็คเคอร์รี่ เป็นนักแสดงชาวอเมริกันชื่อดัง ถึงแม้ว่าจะถูกเปรียบเทียบกับแครี แกรนและแจ็ค โอกีเช่นกัน ผู้ก่อตั้งฟาวเซ็ทคอมิกส์ วิลฟอร์ด เอช. ฟาวเซ็ท ถูกตั้งชื่อเล่นว่า "กัปตันบิลลี่" ซึ่งเป็นแรงบันดาลใจให้กับชื่อชื่อ "บิลลี่ แบทสัน" และชื่อมาร์เวลเช่นเดียวกัน ก่อนหน้านี้ฟาวเซ็ทมีนิตยสารที่ชื่อว่ากัปตันบิลลี่วิซแบง ซึ่งเป็นแรงบันดาลใจให้กับชื่อ วิซ คอมิกส์ นอกจากนี้ฟาวเซ็ทใช้ส่วนประกอบหลายส่วนจากซูเ​​ปอร์แมน หนังสือการ์ตูนซูเปอร์ฮีโร่เรื่องแรกได้รับความนิยม (ความแข็งแรงและความเร็ว,เรื่องราวที่เป็นวิทยาศาสตร์,นักข่าวที่สุภาพอ่อนโยน) จนเกิดมาเป็นกัปตันมาร์เวล
ผู้อำนวยการของฟาวเซ็ทรอสโค เคนท์ ฟาวเซ็ทประกาศกับพนักงาน "เอาซูเปอร์แมนมาให้ฉัน ซูเปอร์แมนที่เป็นแค่เด็กอายุ10 หรือ12 ปี ไม่ใช่ซูเปอร์แมนที่เป็นผู้ใหญ่"
ประวัติตัวละคร

กัปตันมาร์เวลคือเด็กชายอายุ 12 ปี ชื่อว่าบิลลี่ แบทสันซึ่งเป็นร่างที่2ของเขา จุดกำเนิดของเขาตีพิมพ์ในวิซ คอมิกส์ # 2 บิลลี่เป็นเด็กส่งหนังสือพิมพ์ เขาถูกคนแปลกหน้าลึกลับพาไปในในอุโมงค์ใต้ดินลับ อุโมงค์ใต้ดินมีเจ็ดรูปปั้นภาพวาดศัตรูของชายทั้งเจ็ด (ความภาคภูมิใจ,ความริษยา,ความโลภ,ความเกลียดชัง,ความเห็นแก่ตัว,ความไม่เป็นธรรม) ซึ่งเป็นถ้ำของพ่อมดชาแซม เขาช่วยแสดงความยากลำบากของชีวิตของบิลลี่ และมอบพลังที่จะทำให้เขากลายเป็นฮีโรผู้ยิ่งใหญ่ "กัปตันมาร์เวล"
เพื่อที่จะกลายเป็นกัปตันมาร์เวล บิลลี่จะต้องพูดชื่อของพ่อมดซึ่งมาจากตัวย่อหกตัวของเทพเจ้าในตำนาน เพื่อใช้พลังมาเป็นอาวุธ สติปัญญาแห่งโซโลมอน,ความแข็งแรงของเฮอร์คิวลิส,ความทรหดของแอตลาส,อำนาจแห่งซุส,ความกล้าหาญแห่งอคิลลีสและความเร็วของเมอร์คิวรี่ เพียงพูดคำนี้ก็จะสร้างสายฟ้าเวทมนตร์ผ่า ทำให้บิลลี่กลายเป็นกัปตันมาร์เวล และพูดกลับอีกครั้งก็จะกลับร่างเดิมโดยการถูกสายฟ้าผ่า
กัปตันมาร์เวลสวมเครื่องแต่งกายสีแดงสดใสทองและสัญลักษณ์ฟ้าผ่าสีเหลืองบนหน้าอก ชุดแบบเดิมบางส่วนจะเหมือนเอี๊ยม แต่เปลี่ยนเป็นชุดรัดรูปในเวลาต่อมา การแต่งกายรวมแหลมคอสีขาวประดับด้วยสัญลักษณ์ดอกไม้ทอง มักจะเอามาติดไว้บนไหล่ซ้าย และจัดรอบคอของเขา โดยสายทองแหลมนี้ได้รับแรงบันดาลใจจากพิธีสวมใส่ของขุนนางอังกฤษ ซึ่งปรากฏในหนังสือพิมพ์ในช่วงทศวรรษ 1930
แหล่งข้อมูลอื่น

Captain Marvelat Don Markstein's Toonopedia เก็บถาวร 2012-09-14 ที่ archive.today from the original on April 9, 2012.
กัปตันมาร์เวล (ดีซีคอมิกส์) ที่เว็บไซต์ Curlie
| ด ค กชาแซม! |
| --- | --- |
 C. C. Beck  Bill Parker 
ผู้สร้างและ บุคลากรที่สำคัญ:  Ed Herron  Mac Raboy  Otto Binder  Marc Swayze  Pete Costanza  Kurt Schaffenberger  Denny O'Neil  E. Nelson Bridwell  Don Newton  รอย ทอมัส  Jerry Ordway  Alex Ross  Jeff Smith  Judd Winick  Geoff Johns 
ครอบครัวมาร์เวล/ชาแซม:  กัปตันมาร์เวล / ชาแซม (บิลลี่ แบทสัน)   Mary Marvel (Mary Batson/Bromfield)   Captain Marvel, Jr. / Shazam Jr. (Freddy Freeman)  Lieutenant Marvels  Tawky Tawny  The Wizard Shazam  Steamboat  Hoppy the Marvel Bunny  Uncle Marvel (Uncle Dudley)  Black Alice  Kid Eternity  Black Adam  Isis  Osiris 
ศัตรู:  Black Adam  Blaze and Satanus  Captain Nazi  Doctor Sivana  Ibac  King Kull  Mister Atom  Mister Mind  Monster Society of Evil  Oggar  Sabbac  Seven Deadly Enemies of Man  Superboy-Prime 
ภาพยนตร์:  ชาแซม!  แบล็ค แอดัม  ชาแซม! จุดเดือดเทพเจ้า 
วิซ คอมิกส์ #2 (ก.พ. 1940)เป็นการปรากฏตัวครั้งแรกของกัปตันมาร์เวล วาดโดยซี. ซี. เบ็ค
วิซ คอมิกส์ #22 (ต.ค. 1941)เป็นการปรากฏตัวของ กัปตันมาร์เวล เขาในร่างเด็กบิลลี่ แบทสัน วาดโดยซี. ซี. เบ็ค
การกระจายเสียงวิทยุ

สถานีกระจายเสียงวิทยุคลื่นยาว ในมูทาลา ประเทศสวีเดน
การกระจายเสียงวิทยุ (อังกฤษ: Radio broadcasting) คือการถ่ายทอดสัญญาณคลื่นวิทยุสู่ผู้ฟังในระยะไกล สถานีเหล่านี้อาจเชื่อมต่อกับเครือข่ายวิทยุเพื่อกระจายเสียงในรูปแบบวิทยุ (radio format) โดยทั่วไป หรือกระจายเสียงข่าวหรือรายการ หรือทั้ง 2 อย่าง การกระจายเสียงวิทยุภาคพื้นดินในรูปแบบอื่นเช่น เคเบิลวิทยุ (cable radio), เครือข่ายสายโทรทัศน์ท้องถิ่น (local wire television), วิทยุดาวเทียม (satellite radio) และวิทยุอินเทอร์เน็ต (internet radio) ผ่านสื่อแบบส่งต่อเนื่องทางอินเทอร์เน็ต รูปแบบสัญญาณอาจเป็นแอนะล็อกหรือดิจิทัล